Deer geometry deer head deer antler gift Men's Premium T-Shirt | Spreadshirt
Tags: Red Deer, forest, Wild, wild deer, raider, chase, stag, deer head, deer hunting, antler, geometric, animal, geometry, hunting
The Deer ---> Go Wild Geometric Design
Hipster retro deer - hunter forest animal
DeerHeadDeer HeadRed DeerForestWildWild DeerRaiderChaseStag 25 kinders behandel ná hulle glo verfbalgas inasem | Netwerk24
Deur Christiaan Cloete 16 Mei 2019 18:20
Die Noord-Kaapse departement van onderwys het Donderdag ’n sluier van geheimhouding getrek oor ’n voorval waarin 25 leerlinge van die Venus Primêre Skool in Homevale in Kimberley gehospitaliseer is nadat hulle glo gasse ingeasem het wat hulle siek gemaak het.
Die Noord-Kaapse LUR vir onderwys, Martha Bartlett, besoek Donderdag die Venus Primêre Skool in Homevale in Kimberley waar 25 skoolkinders erg begin hoes het nadat hulle chemikaleë wat uit verfballetjies ontsnap het, ingeasem het. Foto: Christiaan Cloete
Volgens Ineke van Huyssteen, woordvoerder van ER24, is die 25 kinders, tussen die ouderdom van 8 en 9, na die Kimberley-hospitaal geneem nadat hulle hewig begin hoes het van een of ander chemikalie.
Volgens Van Huyssteen het die leerlinge glo in die klaskamer met verfballetjies gespeel toe vyf van die balletjies oopgebars en ’n gas afgegee het.
Die kinders het erg begin hoes en die klaskamer is ontruim. Die nooddiens is ontbied en was omstreeks 09:30 op die toneel.
Van Huyssteen het gesê die presiese omstandighede om die voorval is nie bekend nie.
Dit is ook nie bekend watter chemikalieë hierdie uitwerking op die kinders sou hê nie.
Die Noord-Kaapse LUR vir onderwys, Martha Bartlett, besoek Donderdag die Venus Primêre Skool in Homevale in Kimberley. Foto: Christiaan Cloete
Met Netwerk24 se besoek aan die skool Donderdagmiddag was die Noord-Kaapse LUR vir onderwys, Martha Bartlett, daar om met die skoolhoof oor die voorval te praat.
Die saak word nog ondersoek en die betrokke kinders se ouers is nog nie in kennis gestel nie, is aan Netwerk24 gesê. Daarom kan inligting rakende die voorval nog nie bekend gemaak word nie.
Die skoolhoof wou ook nie praat nie en het versoek dat die regte protokol gevolg word.
Bartlett het Netwerk24 na ’n departementele woordvoerder, Geoffrey van der Merwe, verwys wat nie foonoproepe geantwoord of op teksboodskappe gereageer het nie.
Lulu Mxekezo, ’n woordvoerder van die departement van gesondheid, het laat Donderdagmiddag bevestig die kinders is by die Robert Mangaliso Sobukwe-hospitaal behandel, maar het gesê almal is reeds ontslaan.
Meer oor: Kimberley | Leerlinge
15 mense behandel ná chemiese lekkasie
Leerlinge spuit glo gifstof in klaskamers